หากจะหาอาหารเกาหลีแบบ original ในย่านประชาชื่นแล้ว ผมนึกถึงร้านนี้เลย "BAAN OPPA" เนื่องจากได้รสชาติแบบเกาหลีแท้ๆ เพราะเชฟเป็นคนเกาหลีใต้แท้ๆเลย และวัตถุดิบที่ดูแล้วบอกถึงความพิถีพิถันเป็นอย่างดี รสชาติอาหารไม่เค็มจัดแบบร้านอาหารเกาหลีหลายๆที่ที่เคยรับประทานมา ถือว่ากำลังดี ที่ผมจัดวันนี้คือ Oppa Kong Bul กระทะร้อนเป็นหมูผัดถั่วงอกหัวโตซอสเผ็ดโกชูจัง กินได้แบบ 2-4 คนต่อหนึ่งกระทะ ชีสที่กินแกล้มด้วยมาแบบเต็มๆคำ ถือว่าไม่ควรพลาดด้วยประการทั้งปวง ถ้าคนชอบรสเค็มอีกนิด จะมีซอสเต้าเจี้ยวเติม ยิ่งเติมเต็มความอร่อยเข้าไปอีก เมนูถัดไป Sokogi Dolsot Bibimbap บิบิมบับเนื้อ ข้าวนุ่มกำลังดีผัดรสชาติอร่อยกลมกล่อม อาหารรองท้องที่ประทับใจคือ Kogi Mandu คล้ายๆเกี๊ยวซ่านึ่งแบบเกาหลี อร่อยนุ่มลิ้นดี ไก่ทอดและไก่ไม่มีกระดูกซอสหวานอร่อยไม่เป็นรองใครเช่นกัน ตบท้ายด้วยขนมหวานเมนูใหม่ของร้าน coconut pudding หอมอร่อยนุ่มลิ้นหวานกำลังดีเลยครับ โดยรวมถือว่าน่าประทับใจ หากใครมีโอกาสได้ไปลองก็จัดเลยครับ ครั้งนี้ได้ข่าวว่ามีส่งแบบ Delivery ด้วยสำหรับท่านที่ไม่สะดวกเดินทาง